**Сабақтың тақырыбы: Түр және талғам. –лы-лі/ды-ді/ты,ті/жұрнақтары. А2**

**Мәтінмен танысыңыз:**

Жақсы *киіне білу де өнер*. **«***Ағаш көркі - жапырақ, адам көркі - шүберек»* деп халық тегін айтпайды. *Адам үшін киген киімі***-**дараланған тұлға болып көрінудің жұрттың, қатарлас құрбы-құрдастардың назарын өзіне аударудың, ішкі сырын білдірудің бір жолы.

Талғаммен киіну - қымбат бағалы киім кию емес, бойға қонымды, келбетті ашатын, әркімнің өзіне жарасатынын кию. Киімді таңдауда адамның талғамы жоғары болуы керек. Әр адам өз жас ерешелігіне қарай киінсе, орнын тапқан саналылықтың, мәдениеттіліктің белгісі.

*Әр түстің психологиялық, көркемдік ерекшеліктері әртүрлі. Сол себепті де, әр түске байланысты әр ел халықтарында тұрақты сөз тіркесіне айналған сөздер бар. Жалпы алуан түрлі түстердің ерекшеліктері жайлы білгіңіз келе ме?*

**ТҮСТЕР ПСИХОЛОГИЯСЫ**

**Ақ түс**

 Ақ – қайырымдылық пен пәктіктің түсі. Психолог мамандар көпшілікке былай деп кеңес береді: «Егер өзіңізді мейірімді, таза адам етіп көрсеткіңіз келсе, әрдайым ақ түсті киім сатып алуға тырысыңыз».

**Қара түс**

Қара – ең сиқырлы түс. Қара даулы рең. Бір жағынан қара күш, кінәмен байланыстырылса, бір жағынан берілгендік, қайсарлық, тұрақтылықпен ассоциацияланады.

**Көк түс**  Көк түсті ұнататындар өкпелегіш болып келеді. Олар өте қарапайым келеді. Сезімталдығы да бар. Бірақ іштей қатал мінезі де жоқ емес.

**Сары түс** Сары түс – жеңілдік пен қуанышты білдіреді. Сары түс - адамның ойлау қабілетін жақсартады. Әдетте, бұл түс қуаты мол, көп сөйлейтін, шығармашылыққа жақын адамдарға тән.

**Қызыл түс** Бұл түсті сөзшең адамдар таңдайды, және еркектердің көпшілігіне ұнайды. Қызбалықтың белгісі. Албырт, белсенді, тез шешім шығаратындар оны ұнатады.

**Жасыл түс** Жасыл түс – еркіндікті, мақсаткерлікті, өзімшілдікті білдіреді. Психологияда, бұл түсті таңдағандар –айналасындағы адамдардан мақтауды күтетін адамдар деп ұғынылады. Бұл түс біреудің қуаныш, ренішіне ортақтаса білетін, достары көп адамдарға тән.

**Қоңыр түс** Төзімділік және сенімділік береді. Бұл түсті қалайтындар байсалды мінезімен тартымды келеді.

**Сөздік**

|  |  |
| --- | --- |
| қайырымдылық - | милосердие |
| пәктік- | чистота,непогрешимость  |
| берілгендік- | преданность делу |
| қайсар- | стойкий |
| тұрақтылық- | стабильность,устойчивость |
| шыдамдылық- | выносливость |
| қуат | энергия |
| өкпелегіш | обидчивый |
| жеңілдік | легкость |
| сезімталдық | чувствительность |
| талғам | вкус |
| тартымды | привлекателен |
| белсенді | активный |
| төзімділік | выносливость |
| сенімділік | надежность |

Производные прилагательные образуются с помощью суффиксов:

1) ды/дi, ты/тi, лы/лi

таулы – горный, қуатты-энергичный,тұрақты-устойчивый,

  білімді – знающий,   көңiлді – весёлый,   сәтті – удачный
дәмді – вкусный,   дарынды – талантливый,   сабырлы – терпеливый
күшті – сильный,   шыдамды – терпеливый,   маңызды – важный
   ашулы – сердитый,   сапалы – качественный

**Тапсырма: Жаңа сөздермен жеті сөйлем құрастырыңыз**